

PROJEKTS uz 29.11.2023.

vēlamais izskatīšanas datums:

AK – 13.12.2023.  
domē – 28.12.2023.  
sagatavotājs: Raimonds Garenčiks

ziņotājs: Raimonds Garenčiks

LĒMUMS

Ādažos, Ādažu novadā

2023. gada 28. decembrī **Nr.**

**Par nomas maksas atvieglojumu piemērošanu SIA “Leste”**

Ādažu novada pašvaldība izskatīja SIA “Leste” (reģistrācijas numurs 40103047955, juridiskā adrese: “Jomas”, Carnikava, Carnikavas pagasts, Ādažu novads, LV-2163 (turpmāk – Iesniedzējs)) iesniegumu (reģ. 21.11.2023. ar Nr. ĀNP/1-11-1/23/6294) ar lūgumu piemērot 25 % atlaidi piešķirtajiem zvejas rīkiem 2024. gada zvejas sezonai zvejas limitam: 73 nēģu murdiem zvejai Gaujas upē (Carnikavā) un zvejas rīkiem Rīgas jūras līča piekrastē, Carnikavas pagasta teritorijas ūdeņos: reņģu stāvvadi – 5 gab., zivju murdi – 6 gab., lucīšu murdi – 10 gab., zivju tīkli – 10 gab., zivju āķi – 500 gab., pamatojoties uz sadarbību ar Pārtikas drošības, dzīvnieku veselības un vides zinātnisko institūtu “BIOR”(14.09.2023. Valsts iepirkuma līgums Nr. BIOR 2023/36/7).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Carnikavas novada dome 26.05.2021. pieņēma lēmumu iedalīt SIA “Leste” zvejas rīku limitu zvejai ar 58 nēģu murdiem no 01.01.2022. uz 5 (pieciem) gadiem Gaujā, lejpus dzelzceļa tilta, saskaņā ar noslēgto rūpnieciskās zvejas tiesību nomas līgumu Nr. 02-14.6/16/62 (līguma termiņš 11.07.2031., speciālās atļauja (licence) Nr. ZI/01-24/1, izsniegta 26.09.2018., derīguma termiņš - 25.09.2023.) un protokolu Nr. 2022/2G pie rūpnieciskās zvejas tiesību nomas līguma par zvejas limitu un nomas maksu 2022. - 2026. gadā.
2. Ar Carnikavas novada domes 26.05.2021. lēmumu SIA “LESTE” no 01.01.2022. uz 5 (pieciem) gadiem zvejai Rīgas jūras līča piekrastes ūdeņos iedalīts zvejas rīku limits: reņģu stāvvadi – 3 gab., zivju murdi – 4 gab., lucīšu murdi – 10 gab., zivju tīkli – 10 gab., zivju āķi – 500 gab., saskaņā ar noslēgto rūpnieciskās zvejas tiesību nomas līgumu Nr. 02-14.6/16/63 (līguma termiņš 09.04.2031.) un protokolu Nr. 2022/2J pie rūpnieciskās zvejas tiesību nomas līguma par zvejas limitu un nomas maksu 2022. - 2026.gadā.
3. Ādažu novada pašvaldības dome ar 23.03.2022. lēmumu Nr. 120 “Par zvejas rīku papildlimitu” nolēma iedalīt SIA “Leste” līdz 31.12.2026. zvejas rīku papildlimitu zvejai Gaujā, lejpus dzelzceļa tilta – papildus 15 nēģu murdus, un zvejas rīku papildlimitu zvejai Rīgas jūras līča piekrastes ūdeņos Ādažu novada administratīvajā teritorijā: reņģu stāvvadi - 2 gab., zivju murdi - 2 gab.
4. Dome ar 28.09.2023. lēmumu Nr. 356 “Par speciālās atļaujas (licences) izsniegšanu SIA “Leste” komercdarbībai zvejniecībā” izsniedza SIA “Leste” speciālo atļauju (licenci) komercdarbībai zvejniecībā Nr. ZI009470, ar derīguma termiņu līdz 25.09.2028.
5. SIA “Leste” iesniegumam pievienots SIA un Pārtikas drošības, dzīvnieku veselības un vides zinātniskā institūta “BIOR” 14.09.2023. Valsts iepirkuma līgums Nr. BIOR 2023/36/7, un saskaņā ar to SIA “Leste” veic ar zivju resursu papildināšanu saistītus pasākumus.
6. Ministru kabineta 11.08.2009. noteikumu Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – Noteikumi) 98. punkta izpratnē ūdenstilpju un rūpnieciskās zvejas tiesību nomniekiem piemēro maksas atvieglojumus, samazinot paredzēto nomas maksu par 25 %, ja:
7. 98.3. apakšpunkts - rūpnieciskās zvejas tiesību nomnieks zvejo zivis, kuru krājumi pēc zinātniskā novērtējuma ir stabilā stāvoklī un kurām nav nepieciešama to pastiprināta aizsardzība, un valsts ir ieinteresēta šo krājumu izmantošanā, kā arī melioratīvās zvejas veicināšanā;
8. 98.4. apakšpunkts - rūpnieciskās zvejas tiesību nomniekam iepriekšējā nomas gadā stihiskas nelaimes gadījumā gājuši bojā zvejas rīki vai peldošie līdzekļi, radot viņam ievērojamus zaudējumus;
9. 98.5. apakšpunkts - rūpnieciskās zvejas tiesību nomnieks zvejo pašpatēriņam un rūpnie­ciskās zvejas tiesību nomas gada laikā tam ir piešķirtas tiesības zvejā izmantot vairāk nekā viena veida zvejas rīkus, bet ne vienlaikus. Šis nosacījums attiecas arī uz komerciālo zveju, ja kāds no zvejas rīkiem tiek lietots tikai īsu zvejas sezonu (nepārsniedz trīs mēnešus) un šajā periodā netiek lietoti citi zvejas rīki.
10. Iesniedzējs nav iesniedzis dokumentu, ka uz viņu attiektos kāds no Noteikumu 98. punktā minētajiem nosacījumiem, lai ūdenstilpju un rūpnieciskās zvejas tiesību nomniekam piemērotu maksas atvieglojumus.
11. Ar Ministru kabineta 2022. gada 15. novembra noteikumiem Nr. 720 “Grozījumi Ministru kabineta 2009. gada 11. augusta noteikumos Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”” no Noteikumiem ir svītrots 98.2. apakšpunkts, kurš noteica, ka ūdenstilpju un rūpnieciskās zvejas tiesību nomniekiem piemēro maksas atvieglojumus, samazinot paredzēto nomas maksu par 25 %, ja nomnieks pasākumiem, kas saistīti ar vides un zivju aizsardzību un zivju resursu papildināšanu, izmanto ne tikai nomas līgumā paredzētos līdzekļus, bet arī papildu līdzekļus.
12. Atbilstoši Administratīvā procesa likuma:
    * 1. 62. panta pirmajai daļai - lemjot par tāda administratīvā akta izdošanu, kurš varētu būt nelabvēlīgs adresātam, iestāde noskaidro un izvērtē adresāta viedokli un argumentus šajā lietā. Minētā panta otrās daļas 3. punktā noteikts, ka personas viedokļa un argumentu noskaidrošana nav nepieciešama, ja no gadījuma būtības izriet, ka personas viedokļa noskaidrošana nav iespējama vai tā nav lietderīga. Izvērtējot faktiskos un tiesiskos apstākļus, Iesniedzējas viedoklis nevar ietekmēt šī lēmuma saturu, kā arī Iesniedzējas viedokļa noskaidrošana uz šī lēmuma izdošanas brīdi nav lietderīga;
      2. 65. panta trešajai daļai - ja piemērojamā tiesību normā noteikts, ka administratīvais akts izdodams, bet nav noteikts tā konkrētais saturs (satura izvēles administratīvais akts), iestāde izdod šo aktu, ievērojot piemērojamā tiesību normā noteiktos ietvarus, un šajos ietvaros, pamatodamās uz lietderības apsvērumiem, nosaka administratīvā akta saturu. Minētā panta pirmajā daļā noteikts, ja piemērojamā tiesību normā noteikts ka izdodams konkrēta satura administratīvais akts (obligātais administratīvais akts), iestāde izdod šādu administratīvo aktu. No minētās piemērojamās tiesību normas izriet, ka iestādei izdodams konkrēta satura administratīvais akts (obligātais administratīvais akts), tādēļ iestādei nav tiesības izvēlēties izdot vai neizdot administratīvo aktu, līdz ar ko secināms, ka arī lietderības apsvērums nav nepieciešams apsvērt.

Pašvaldības ieskatā nav nepieciešams noskaidrot Iesniedzēja viedokli, jo, lai komersantam piešķitu maksas atvieglojumus, tam ir jāatbilst kādam no Noteikumu 98. punkta nosacījumiem, kā arī Iesniedzējs ir informēts par normatīvā akta grozījumiem, kas iepriekš ļāva ūdenstilpju un rūpnieciskās zvejas tiesību nomniekiem piemēro maksas atvieglojumus, samazinot paredzēto nomas maksu par 25 %.

Pamatojoties uz “Pašvaldību likuma” 10. panta pirmās daļas 21. punktu un Administratīvā procesa likuma 11. pantu, 62. panta otrās daļas 3. punktu, kā arī Attīstības komitejas 13.12.2023. atzinumu, Ādažu novada pašvaldības dome

**NOLEMJ:**

1. Atteikt piemērot atvieglojumus 25 % apmērā SIA “Leste”, reģistrācijas numurs 40103047955, 2024. gadam noteiktajai rūpnieciskās zvejas tiesību nomas maksai par piešķirtajiem rīkiem zvejai Gaujas upē, Carnikavā, Carnikavas pagastā, Ādažu novadā (73 nēģu murdi) un piešķirtajiem rīkiem zvejai Rīgas jūras līča piekrastē, Ādažu novada administratīvās teritorijas ūdeņos (reņģu stāvvadi – 5 gab., zivju murdi – 6 gab., lucīšu murdi – 10 gab., zivju tīkli – 10 gab., zivju āķi – 500 gab.).
2. Lēmumu var pārsūdzēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas.

Pašvaldības domes priekšsēdētāja K. Miķelsone

Noraksts:

Iesniedzējam, CKS - @